CELEX: C2005/330/02
Language: et
Date: 2005-12-24 00:00:00
Title: Euroopa Kohtu (kolmas koda)  27. oktoobri 2005.  aasta otsus kohtuasjas C-158/03: Euroopa Ühenduste Komisjon  versus  Hispaania Kuningriik (Asutamisvabadus — Teenuste osutamise vabadus — Riikliku tervishoiuinstituudi hanketeated — Hingamisteraapia sanitaarteenuste osutamine patsiendi elukohas — Vastuvõtutingimus — Hindamiskriteeriumid — Mittediskrimineerimise põhimõte)

24.12.2005   
            
            
               ET
            
            
               Euroopa Liidu Teataja
            
            
               C 330/1
            
         EUROOPA KOHTU
   (kolmas koda)
   27. oktoobri 2005. aasta otsus
   kohtuasjas C-158/03: Euroopa Ühenduste Komisjon versus Hispaania Kuningriik (1)
   
   (Asutamisvabadus - Teenuste osutamise vabadus - Riikliku tervishoiuinstituudi hanketeated - Hingamisteraapia sanitaarteenuste osutamine patsiendi elukohas - Vastuvõtutingimus - Hindamiskriteeriumid - Mittediskrimineerimise põhimõte)
   (2005/C 330/02)
   Kohtumenetluse keel: hispaania
   Kohtuasjas C-158/03: Euroopa Ühenduste Komisjon (esindajad: G. Valero Jordana ja K. Wiedner) v. Hispaania Kuningriik (esindaja: S. Ortiz Vaamonde), mille esemeks on EÜ artikli 226 alusel 7. aprillil 2003 esitatud liikmesriigi kohustuste rikkumise hagi, tegi Euroopa Kohus (kolmas koda), koosseisus: koja esimees A. Rosas (ettekandja), kohtunikud J. Malenovský, J.-P. Puissochet, S. von Bahr ja U. Lõhmus; kohtujurist C. Stix-Hackl, kohtusekretär vanemametnik M. Ferreira, 27. oktoobril 2005 otsuse, mille resolutiivosa on järgmine:
   
               1.
            
            
               Kuna Hispaania Kuningriik nägi patsiendi elukohas osutatavate hingamisteraapia sanitaarteenuste ja muude hingamisabi tehnikate osas väljakuulutatud avaliku hanke standardtingimustes ette esiteks vastuvõtutingimuse, mille kohaselt hankelepingu pakkujal peab pakkumise tegemise ajal olema üldsusele avatud büroo selle provintsis, kus teenust osutama hakatakse, või selle provintsi pealinnas, ning teiseks pakkumiste hindamiskriteeriumid, mille puhul võetakse lisapunktide andmisega arvesse seda, kas pakkujale kuuluvad pakkumise tegemise ajal hapniku tootmis-, konditsioneerimis- ja pakendamisettevõtted, mis asuvad Hispaanias või vähem kui 1000 km kaugusel kõnealusest provintsist, või üldsusele avatud bürood tema poolt kindlaksmääratud asukohtades, ning kes eelistab mitmetele pakkumistele antud võrdse arvu punktide korral ettevõtjat, kes on varem kõnealust teenust osutanud, siis on Hispaania Kuningriik rikkunud EÜ artiklist 49 tulenevaid kohustusi.
            
         
               2.
            
            
               Ülejäänud osas jätta hagi rahuldamata.
            
         
               3.
            
            
               Mõista kohtukulud välja Hispaania Kuningriigilt.
            
         
      (1)  ELT C 135, 7.6.2003.